Document ID: 31981D0959

ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Σεπτεμβρίου 1981 περί συνάψεως της συμφωνίας μεταξύ της Ευρωπαϊκής Οικονομικής Κοινότητος και του Βασιλείου της Σουηδίας σχετικά με ορισμένα μεταποιημένα προϊόντα του τομέα των οπωροκηπευτικών, η οποία αποτέλεσε αντικείμενο διαπραγματεύσεων βάσει του άρθρου XXVIII της ΓΣΔΕ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,
τη σύσταση της Επιτροπής,
Εκτιμώντας:
ότι το Βασίλειο της Σουηδίας στηριζόμενο στο άρθρο XXVIII της Γενικής Συμφωνίας Δασμών και Εμπορίου (ΓΣΔΕ) κατέστησε γνωστή την πρόθεσή του να άρει την παγιοποίηση της δασμολογικής παραχωρήσεως για ορισμένα μεταποιημένα προϊόντα του τομέα των οπωροκηπευτικών, κύριος προμηθευτής των οποίων είναι η Ευρωπαϊκή Οικονομική Κοινότης-
ότι η Επιτροπή άρχισε διαπραγματεύσεις με το Βασίλειο της Σουηδίας δυνάμει του άρθρου XXVIII της ΓΣΔΕ- ότι κατέληξε σε συμφωνία με την εν λόγω χώρα και ότι η συμφωνία αυτή θεωρείται ικανοποιητική,
ΑΠΟΦΑΣΙΖΕΙ:
Άρθρο 1
Η συμφωνία μεταξύ της Ευρωπαϊκής Οικονομικής Κοινότητος και του Βασιλείου της Σουηδίας σχετικά με ορισμένα μεταποιημένα προϊόντα του τομέα των οπωροκηπευτικών, η οποία απετέλεσε αντικείμενο διαπραγματεύσεων δυνάμει του άρθρου XXVIII της ΓΣΔΕ, εγκρίνεται εξ ονόματος της Κοινότητας.
Το κείμενο της συμφωνίας προσαρτάται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία με σκοπό τη δέσμευση της Κοινότητος.
Έγινε στις Βρυξέλλες, στις 14 Σεπτεμβρίου 1981.

Labels: 3
18
17
15